Albert Rosellini

Albert Dean ROSELLINI (ofte mallongigita ĝis Al Rosellini [AL rozeLIni], n. la 21-an de januaro 1910 – m. la la 10-an de oktobro 2011) estis la 15-a guberniestro de la usona subŝtato Vaŝingtonio, de 1957 ĝis 1965. Li estis demokrato, kaj la unua italdevena, romkatolika guberniestro en la historio de Usono okcidente de la riverego Misisipo.

Rosellini naskiĝis en Takomo, la sola filo de italaj geenmigrintoj. Li ricevis bakalaŭran kaj juran gradojn de la Universitato de Vaŝingtonio. 29-jaraĝe, li elektiĝis kiel la plej juna membro de la Senato de Vaŝingtonio, servante tie de 1939 ĝis 1957, kiam li guberniestriĝis.

Aktivulo-guberniestro, Rosellini lasis sian postlasaĵon ĉie, kiel skribis Don Hannula en The Seattle Times.  Li kreis subŝtatan ministerion pri komerco, apogis la seatlan mondfoiron de 1962, fortigis la vaŝingtonian universitatan sistemon kaj kreis reton de komunumaj kolegioj, kaj ekvilibrigis la buĝeton (parte per plialtigo de la vendimposto); kaj li gvidis la konstruadon de la plej longa flosanta ponto en la mondo, la Flosponto Evergreen Point, finkonstruita en 1963, kies oficiala nomo en 1988 fariĝis "Governor Albert D. Rosellini Bridge—Evergreen Point".

eta|maldekstra|350px|Flosponto Evergreen Point
En 1964 li kandidatiĝis por tria deĵorperiodo, sed lin venkis respublikano Daniel J. Evans. Rosellini reprovis en 1972, sed Evans denove venkis. Post eksiĝo el la ofico en 1965, Rosellini laboris kiel advokato kaj politika konsilisto. En 2003 li implikiĝis en skandalo (t.n. "Strippergate") pri subaĉetado de seatlaj magistratanoj fare de striptizejestroj de la krimfamilio Colacurcio [kolaKURĉo], sed oni ne formale akuzis lin.

Je la 18-a de marto, 2011, Rosellini fariĝis la plej maljuna guberniestro en la historio de Usono, ekprenante rekordon antaŭe tenita de Jimmie Davis.

 Citoj 

Kategorio:Usonaj centjaruloj
Kategorio:Italaj usonanoj
Kategorio:Guberniestroj de Vaŝingtonio